इस बार भाद्र शुक्ल पक्ष तृतीया बुधवार 12 सितंबर को हरितालिका तीज व्रत है। आज महिलाएं अपने अखंड सौभाग्य की खातिर निर्जला व्रत रखकर शिव-पार्वती की पूरे विधि -विधान से पूजा करेंगी। महिलाएं मिट्टी का शिवलिंग बनाकर उसपर पंचामृत, सुंगधित तेल, गुलाबजल इत्यादि से पूजा कर चंदन का लेप करेंगी। सुहाग की सामग्री के साथ पूजा में अक्षत, फूल, बेलपत्र, धूप, दीप, नैवेद्य, पान, लौंग, इलायची का उपयोग करेंगी।